b'\n_START_ARTICLE_\nSerpentin\n_START_PARAGRAPH_\nSerpentin je kemijski spoj iz skupine filosilikata. Sadr\xc5\xbei magnezij, \xc5\xbeeljezo, silicij, kisik i vodik. Kemijska formula je (Mg, Fe)\xe2\x82\x83Si\xe2\x82\x82O\xe2\x82\x85(OH)\xe2\x82\x84. Ime dolazi od latinskog serpens, \xc5\xa1to zna\xc4\x8di zmija. Povr\xc5\xa1ina ovog minerala ponekad je pjegavo obojena pa podsje\xc4\x87a na zmijsku ko\xc5\xbeu._NEWLINE_Po Mohsovoj skali tvrdo\xc4\x87e je 2,5-3,5. Koristi ga se u proizvodnji azbesta._NEWLINE_Tla na serpentinu mogu sadr\xc5\xbeavati nikla u koncentracijama od 100 \xe2\x80\x90 7000 ppm. Na kserotermnim stani\xc5\xa1tima, prete\xc5\xbeno na vapnencu, dolomitu i serpentinu, ve\xc4\x87inom na toplijim ekspozicijama, brdskog i gorskog pojasa raste crni bor._NEWLINE_Zeleno tigrovo oko (Arizona tigrovo oko) je mineral serpentin. Nastaje u metamorfnim stijenama, a vlaknast izgled mu daje olivin.\n_START_SECTION_\nPostanak\n_START_PARAGRAPH_\nProdukt je retrogradnog metamorfizma koji nastaje iz ultrabazi\xc4\x8dnih stijena, zajedno sa antofilitima. Zbog toga je metamorfna stijena._NEWLINE_Ultrabazi\xc4\x8dne stijene u \xc4\x8distim vodenim okoli\xc5\xa1ima, bez CO\xe2\x82\x82 pogodovati \xc4\x87e nastanku serpentinsko-antigoritno-brucitno-tremolitnih zajednica (ovisno i udjelu MgO), a one u amfibolitnom ili granulitnom stupnju metamorfizma piroksenima ili olivinima. Uobi\xc4\x8dajena metamorfna zajednica retrogradnih ultrabazi\xc4\x8dnih stijena sastavljena je naj\xc4\x8de\xc5\xa1\xc4\x87e od serpentina, talka i magnezita.'